o
KÄÄNNEKOHTA Sävelkorvaton idoli
Kiitos, että valitsit ohjelmamme. Olen Muyiwa.
Tänään tulee todistetuksi, ettei menneisyys määrää tulevaisuutta.
Ensin tapaamme American Idol -finalistin Melinda Doolittlen, -
jolta puuttui nuorena sävelkorva.
Kuoronjohtaja anoi, että hän lopettaisi laulamisen.
Uudessa kirjassaan hän kertoo, kuinka hänen unelmansa kävi toteen.
Häntä haastattelee tuottajamme Simisola Komolafe.
MELINDA DOOLITTLE
Hienoa, että pääsit tulemaan. - Kiitos kutsusta.
Rakastan tarinaasi. Lapsena olit sävelkuuro.
Nyt olet kuitenkin laulaja ja American Idol -kisan finalisti.
Kuinka löysit äänesi?
Nuorena yritin päästä kuoroihin.
Kuoronjohtajat pitivät karismastani, -
mutta kielsivät laulamasta.
Pääsin kuoroihin liikuttamaan huuliani.
Halusin kuitenkin laulaa oikeasti.
Äitini sanoi, että siihen tarvitaan paljon rukousta.
Niin teinkin.
Mottoni on: unelmoi suurista, rukoile paljon ja valmistaudu.
Aloin rukoilla ja harjoitella laulamista yötä päivää.
Noin kuukausi myöhemmin olin mukana kykyjennetsintäkilpailussa.
Ääneni olikin aivan erilainen.
Pystyin laulamaan nuottien mukaan.
Pääsin mukaan kuoroihin, ja vielä aivan mikrofonin taakse.
Se on ollut valtava siunaus.
Lavalle noustessani muistan aina, että Jumala on tämän ihmeen takana.
Saan toivoa tästä tarinasta, koska minäkin haluan laulaa.
Voisitko auttaa siinä?
Voimme rukoilla sen puolesta.
On varmasti monia ihmisiä, jotka haluaisivat laulaa tai tanssia, -
mutta heidän kykyjään on vähätelty.
Minkä neuvon antaisit heille?
Julkaisin juuri kirjani "Minun tuolla puolen".
Halusin rohkaista ihmisiä toteuttamaan unelmiaan.
Sen eteen on tehtävä töitä.
Ei voi ainoastaan rukoilla ja odottaa, että Jumala tekee kaiken.
Ihmisen on itse valmistauduttava ja harjoiteltava.
Minä harjoittelin laulamista päivittäin.
Kun Jumala avasi oven, olin valmis.
Suuria unelmia ei tarvitse pelätä.
Ne voi jättää Jumalalle samalla, kun itse tekee voitavansa.
Ennen American Idol -kisaa toimit taustalaulajana.
Kiersin vuosia Annointed-bändin mukana.
Lauloin myös Risen-bändissä. Ne tytöt opettivat minut tanssimaan.
Olin taustalaulaja, ja olin myös opiskellut äänenkäyttöä.
Halusin tulla niin hyväksi laulajaksi kuin mahdollista.
Käyn vieläkin laulutunneilla.
Mielestäni on erittäin tärkeää harjoitella jatkuvasti.
Ääneni vaatii työstämistä.
Kirjasi ei käsittele pelkästään musiikkia.
Työhösi kuuluu muutakin.
Tuet malarianvastaista työtä. Kertoisitko siitä lisää?
Tutustuin Malaria No More -järjestön työhön laulukisassa.
Minun kautenani ohjelmaan liitettiin hyväntekeväisyyttä.
Muistan, kun näin videon iloisista afrikkalaislapsista.
Yli miljoona lasta kuolee vuosittain malariaan.
Kuolemia voi helposti ehkäistä halvalla hyttysverkolla.
American Idol keräsi yli miljoona dollaria malarianvastaiseen työhön.
Matkustin Zambiaan Rouva Bushin kanssa.
Jaoimme miljoonan dollarin edestä hyttysverkkoja.
Oli hienoa olla mukana.
Sain tavata lapsia, jotka saivat mahdollisuuden elää.
He saivat mahdollisuuden alkaa toteuttaa unelmiaan.
Heidän tulevaisuutensa takaamiseen tarvittiin vain 10 dollaria.
Olen sittemmin käynyt Afrikassa presidentin valtuuttamana.
Yritän myös kerätä rahaa nettisivujeni ja kirjani kautta.
Nettiosoitteeni on www.melindadoolittle.com.
Yritän tehdä voitavani.
Sinun tarinastasi saa rohkaisua.
Olet laulanut zambialaisen lastenkuoron kanssa.
Voisitko laulaa meille laulun "On armo suuri, ihmeinen"?
Ne lapset opettelivat englantia vain tätä laulua varten.
Se oli mahtavaa.
Hetkinen vain.
On armo suuri
Ihmeinen
Se muutti sydämen
Mä kuuro, sokea
Sain ihmeen kokea
Nyt kuulla, nähdä saan.
Itsekin toivoisin osaavani laulaa yhtä hienosti.
Vanhan unelman herättäminen saattaa johtaa menestykseen.
Kokeile rohkeasti niitä asioita, joihin et ole uskonut pystyväsi.
Kerro meille, jos Melindan tarina inspiroi sinua.
Kerro siitä unelmasta, jonka aiot toteuttaa.
Katkon jälkeen Josh McDowell kertoo elämänsä haasteista.
KÄÄNNEKOHTA
"KATSELKAA KUKKIA, KUINKA NE KASVAVAT: EIVÄT NE TYÖTÄ TEE -
EIVÄTKÄ KEHRÄÄ.
KUITENKIN MINÄ SANON TEILLE: EI SALOMO KAIKESSA LOISTOSSANSA -
OLLUT NIIN VAATETETTU KUIN YKSI NIISTÄ." LUUK. 12:27
KÄÄNNEKOHTA
Kiitos, että pysyitte kanavalla.
Josh McDowell on maailmankuulu kirjailija.
Vaikea lapsuus oli johtaa hänet tuhoisalle tielle.
Josh McDowellin opetus koskettaa nuoria.
Hän on uransa aikana puhunut yli 10 miljoonalle nuorelle 115 maassa.
Hän on 15 vuoden aikana kirjoittanut 120 kirjaa.
Tämän kirjan toinen kirjoittaja on Sean McDowell. Tunnetko hänet?
Hän on poikani. - Olet varmasti ylpeä hänestä.
Niin olenkin. Tämä on tärkein koskaan kirjoittamani kirja.
Se kysyy, mikä on perimmäinen totuus, -
ja miksi siitä pitäisi välittää.
Lopuksi lukija saa tietää, kuinka sitä voi soveltaa omaan elämään.
Kirja "Enemmän kuin puuseppä" teki Josh McDowellista kuuluisan.
Opiskeluaikoinaan McDowell yritti kumota kristinuskon opit.
Hän kuitenkin vakuuttui Jumalan olemassaolosta ja päätti käyttää -
elämänsä sen julistamiseeen.
Hän elää onnellista elämää vaimonsa ja neljän lapsensa kanssa.
Se on vastakohta hänen omalle lapsuudelleen.
Oma lapsuutesi oli hyvin erilainen.
Isäni oli alkoholisti, ja minua käytettiin seksuaalisesti hyväksi.
Kuinka isäsi alkoholismi vaikutti mielikuvaasi isyydestä?
Minusta aina tuntui siltä, että kaikki oli omaa syytäni.
Luulin, etten ollut isäni huomion arvoinen.
Se vaikutti itsetuntooni.
Se viestitti, etten ollut poikana minkään arvoinen.
Isä ei osoittanut hellyyttä, eikä viettänyt kanssani aikaa.
Pääsin joskus hänen mukaansa, mutta ne olivat työreissuja.
Kuinka äitisi reagoi siihen?
Hän oli sairas, eikä kyennyt puuttumaan tilanteeseen.
Oleilin paljon ladossa, -
ja usein näin isän pahoinpitelevän äitiä.
Yritin lyödä isää takaisin ja uhkasin tappaa hänet.
Tuskaa tuli monesta suunnasta.
Kun olin kuusivuotias, vanhempani palkkasivat uuden työmiehen.
Hänestä tuli maatilamme kodinhoitaja.
Kun isäni tai äitini lähtivät hoitamaan asioita, -
äitini vannotti minua tekemään kaiken, mitä kodinhoitaja käskee.
Muuten saisin selkääni.
Luulin, että häntä tuli totella kaikessa.
Mies alkoi hyväksikäyttää pientä Joshia.
9-vuotiaana rohkaistuin kertomaan siitä äidilleni.
Hän ei uskonut minua.
En voi sanoin kuvailla, miltä minusta silloin tuntui.
Tunsin olevani niin eristyksissä.
Pelkäsin enemmän kuin koskaan.
Olin ypöyksin.
Ihmiset, joiden piti varjella minua, eivät uskoneet sanojani.
Vuosi tämän jälkeen Josh sai hyväksikäytön loppumaan.
Hän pääsi lukioon, mutta uusi suru odotti jo kulman takana.
Eräänä lauantai-iltana löysin äitini itkemästä kovaan ääneen.
Hän sanoi, että isäni oli särkenyt hänen sydämensä.
Hän halasi minua ja sanoi, ettei enää halunnut elää.
Hän kertoi haluavansa kuolla heti ylioppilasjuhlieni jälkeen.
Kaksi kuukautta myöhemmin hän kuoli.
Kuinka kohtasit Jumalan? - Vihan ja katkeruuden kautta.
Yliopistossa tapasin professoreja, jotka elivät erilaista elämää.
Eräs tyttö selitti, että rakastava asenne johtui Jeesuksesta.
Räjähdin ja tiuskaisin, etten halua kuulla moista roskaa.
Olin kyllästynyt kristittyihin.
Tyttö sanoi, ettei hän heistä puhunutkaan, vaan Jeesuksesta.
Pyysin anteeksi töykeyttäni.
Hän haastoi minut tarkastelemaan Raamatun väitteitä älyllisesti.
Luulin, että hän vitsaili.
Mielestäni kristityt olivat pistäneet aivonsa narikkaan.
He olivat käveleviä idiootteja.
Josh matkusti Eurooppaan toivoen voivansa kumota kristinuskon opit.
Toisin kävi.
Ymmärsin, että Raamattu oli totta. Jeesus todella eli ja opetti niin.
Sitten minun oli palattava yliopistooni.
Laitoin kädet niskani taakse ja myönsin Raamatun olevan totta.
Sinä joulukuun 19. päivänä klo 20.30 minusta tuli kristitty.
Hän alkoi heti kertoa muille löydöstään.
Hän on puhunut nuorille 50 vuoden ajan.
Josh ymmärtää nykypäivän nuorison tuskan.
Heidät on hylätty.
He kokevat, että heidän isänsä ovat jättäneet heidät.
Minkälaista muistokirjoitusta toivot?
"Hän rakasti vaimoaan ja lapsiaan." - Entä kirjat ja videot?
Niillä ei ole väliä.
Siinä voisi korkeintaan lukea: -
"Jumala tuli ihmiseksi Jeesuksessa, ja hän rakastaa sinua palavasti."
Jumala tuli ihmiseksi Jeesuksessa.
Hän haluaa palavasti olla sinun kanssasi.
Tauon jälkeen kuulemme eteläafrikkalaisen pelastustarinan.
KÄÄNNEKOHTA
"SEN SUUREMPAA RAKKAUTTA EI OLE KENELLÄKÄÄN, -
KUIN ETTÄ HÄN ANTAA HENKENSÄ YSTÄVÄINSÄ EDESTÄ." JOH. 15:13
KÄÄNNEKOHTA
Seuraavan tarinan mies ei ole aina rakastanut elämäänsä.
Hänen lapsuutensa oli onneton.
Lapsuudenkodin mallia oli vaikea muuttaa.
Halusin olla erilainen.
En halunnut olla samanlainen kuin perheenjäseneni.
Halusin muuttaa jotakin, vaikken tiennyt, mitä se oli.
Glistenin lapsuuteen kuului päihteitä ja hyväksikäyttöä.
Kolmevuotiaana Glisten joutui onnettomuuteen.
Hänen tätinsä säikähti.
Olin hukkua pihalla olevaan lammikkoon.
Silloin tätini päätti puuttua perheeni elämään.
Täti vei Glistenin kotiinsa.
Hän tiedotti vanhemmilleni, että olin nyt hänen luonaan.
Tädin perheessä Glisten sai kaiken, mitä lapsi tarvitsee.
Sitten perhettä kohtasi tragedia.
Tädin mies otti avioeron, ja perhe hajosi.
Kaikki muuttui kertaheitolla.
Elintasomme laski, ja jouduimme ottamaan vastaan ruoka-avustuksia.
Glistenin tädillä oli 6 lasta ruokittavanaan, -
joten Glisten päätti palata omien vanhempiensa luo.
Entinen elämänmeno odotti häntä.
Isäni pahoinpiteli äitiäni.
Viikonloppuisin isä oli humalassa ja löi äitiä.
Lasten oli vaikeaa katsella sitä.
En ymmärtänyt, miksi olin joutunut takaisin perheeseeni.
Kaukainen sukulainen alkoi hyväksikäyttää Glisteniä.
Hänen perheensä ei uskonut häntä.
Itsemurha näytti ainoalta vaihtoehdolta.
En kestänyt elää.
Sanoisinko nyt, että minulla oli hyvä syy tehdä itsemurha?
Mielestäni ei ollut.
Silloin se tuntui oikealta vaihtoehdolta.
Kaikki olisi paremmin, jos häipyisin kuvioista.
Itsemurha epäonnistui, ja Glisten palasi tätinsä luo.
Olin hyvin kapinallinen teini.
Palasin koulun penkille ja jouduin väärään seuraan.
Monien nuorten tavoin aloin tuhota elämääni juomalla.
Lopulta Glisten meni naapurin kutsusta gospel-konserttiin.
Pidin todella niistä nuorista, joiden näin laulavan lavalla.
Sydämeeni istutettiin silloin siemen.
Etelä-Afrikassa sanotaan "Ubuntu".
Se tarkoittaa, että ihminen muokkaa toista ihmistä.
Glisten antoi elämänsä Jumalalle, -
ja yhtäkkiä hän halusi alkaa parantaa maailmaa.
Hän alkoi evankelioida nuoria.
Vaikeaa menneisyyttä tai vaikeita kokemuksia ei kannata käyttää -
tekosyynä kapinaan.
Aina voi löytää ulospääsyn vaikeuksista.
Vaikeudet voi kääntää menestykseksi.
Glisten sai töitä seurakunnasta.
Hän järjestelee konsertteja ja isoja konferensseja.
Hän johtaa ylistystä, laulaa Y.M.C. The Band -yhtyeessä -
ja vierailee vankiloissa.
Glisten rakastaa elämäänsä.
Tiesin aina, että osaan hankkia elannon ja menestyä.
En kuitenkaan olisi voinut kuvitella rakkauttani Jumalaan.
Jumala on koko elämäni. Tehtäväni on rakentaa hänen valtakuntaansa.
Ehkä sinäkin olet kasvanut onnettomassa kodissa.
Jeesus Kristus tahtoo muuttaa surusi onnellisuudeksi.
Hän tuo valoa pimeään.
Sinun on vain avattava sydämesi ja päästettävä hänet sisään.
Se ei ole sen ihmeellisempää.
Kerro vain Jeesukselle, että tarvitset häntä.
Kerromme näitä tarinoita, jotta voisit välttyä samalta kivulta.
Rukoile kanssani.
Herra Jeesus, olen kuullut, miten muutit Glistenin elämän.
Haluan kokea saman.
Kaipaan rauhaa kotiini ja iloa sydämeeni.
Kaipaan valoisaa tulevaisuutta.
Pyydän sinulta sitä.
Auta minua. Tarvitsen sinua.
Pyydän tätä Jeesuksen nimessä, aamen.
Jos haluat puhua, voit soittaa puhelinpäivystäjillemme.
Soita, kun näet numeron ruudussa.
Voit myös käydä nettisivuillamme www.TurningPointZone.com
KÄÄNNEKOHTA
"RUOHO KUIVUU, KUKKANEN LAKASTUU, -
MUTTA MEIDÄN JUMALAMME SANA PYSYY IANKAIKKISESTI." JES. 40:8
KÄÄNNEKOHTA
"JOS JOKU JANOAA, NIIN TULKOON MINUN TYKÖNI JA JUOKOON.
JOKA USKOO MINUUN, HÄNEN SISIMMÄSTÄÄN ON, -
NIINKUIN RAAMATTU SANOO, JUOKSEVA ELÄVÄN VEDEN VIRRAT."
JOH. 7:37-38
KÄÄNNEKOHTA
Ohjelma on nyt lopussa.
Toivon, että rohkaistuit jättämään menneisyyden taaksesi.
Koskaan ei ole liian myöhäistä antaa Jumalan muuttaa elämäsi.
Seuraavaksi kuulemme Aaron T. Aaronin musiikkia.
Hänen vaimonsa kävi lähellä kuolemaa juuri ennen -
tämän kappaleen levytystä.
Tämä mies elää, mitä saarnaa. Näkemiin.
AARON T. AARON "YLISTÄMME NIMEÄSI"
Lauletaan yhdessä
Nimesi olkoon ylistetty
Vielä kerran
Nimesi olkoon ylistetty
Auringon noususta...
Auringon noususta sen laskuun saakka
Nimesi olkoon ylistetty
Auringon noususta
Sen laskuun saakka
Nimesi olkoon ylistetty
Paukuttakaa käsiänne
Ketä voi verrata Jumalaamme?
Kenen valtaistuin on ylimpänä?
Nimesi olkoon ylistetty
Herra on korkeuksissa
Hänen kirkkautensa on korkeuksissa
Nimesi olkoon ylistetty
Auringon noususta
Sen laskuun saakka
Nimesi olkoon ylistetty
Kaikki mukaan!
Auringon noususta sen laskuun saakka
Nimesi olkoon ylistetty
Kiitämme sinua, Jeesus
Nimesi olkoon ylistetty
Laula sinäkin
Nimesi olkoon ylistetty
Kohotamme kätemme ja ylistämme sinua
Nimesi olkoon ylistetty
Siunaamme sinua, Jeesus
Taputtakaa käsiänne
Taputtakaa, kun ylistämme häntä, laulakaa yhdessä kanssamme
Herran nimi olkoon ylistetty
Suomennos: Hanna Tischer